Komission kertomus elintarvikkeiden säteilyttämisestä vuonna 2002 /* KOM/2004/0069 lopull. */





KOMISSION KERTOMUS ELINTARVIKKEIDEN SÄTEILYTTÄMISESTÄ VUONNA 2002 Tiivistelmä Ionisoivalla säteilyllä käsiteltyjä elintarvikkeita ja elintarvikkeiden ainesosia koskevan jäsenvaltioiden lainsäädännön lähentämisestä 22. helmikuuta 1999 annetun Euroopan parlamentin ja neuvoston direktiivin 1999/2/EY 7 artiklan 3 kohdan mukaisesti jäsenvaltioiden on toimitettava vuosittain komissiolle - säteilyttämislaitoksissa tehtyjen tarkastusten tulokset, erityisesti käsitellyt tuoteryhmät ja -määrät sekä käytetyt annokset - tuotteen kaupan pitämisen aikana tehtyjen tarkastusten tulokset sekä tiedot käsittelyn paljastamiseksi käytettävistä menetelmistä. Vuonna 2002 seitsemässä jäsenvaltiossa toimi hyväksyttyjä säteilyttämislaitoksia, mutta jotkin jäsenvaltiot eivät toimittaneet kaikkia vaadittuja tietoja käsiteltyjen tuoteryhmien ja -määrien tai käytettyjen annosten osalta. Vuoden 2001 tavoin nytkin kahdeksassa jäsenvaltiossa tehtiin tarkistuksia markkinoille saatetuille elintarvikkeille ja seitsemässä ei tehty analyyttisiä tarkastuksia raportissa katetulla ajanjaksolla. Vuonna 2002 tarkastettiin yhteensä noin 5000 elintarvikenäytettä. Analysoitujen näytteiden määrä vaihtelee suuresti jäsenvaltioiden välillä. Markkinoilla olevista tuotteista noin 1,4 prosenttia (ilman ravintolisiä) oli säteilytettyjä ja ilman merkintää. Tällaisia tuotteita olivat yritit ja mausteet tai yrttejä tai mausteita sisältävät elintarvikkeet, sammakonreidet, vesiviljellyt eläintuotteet, sienet, tuoreet hedelmät, tee, kahvi, kastikkeet ja vastaavat tuotteet. Vuonna 2002 neljä jäsenvaltiota (Yhdistynyt kuningaskunta, Irlanti, Saksa ja Alankomaat) teki tarkastuksia ravintolisille ja havaitsi, että edelleen 29,4 prosenttia tarkastetuista tuotteista oli säteilytetty. Koska näiden tuotteiden käsittely ionisoivalla säteilyllä ei ole hyväksyttyä EU:ssa, komissio odottaa, että tuotteiden tarkastuksia lisätään kaikissa jäsenvaltioissa ja että säteilytetyt ravintolisät poistetaan EU:n markkinoilta. Käytettävissä olevien tietojen perusteella komissio katsoo, että yleinen tilanne ei ole muuttunut vuoteen 2001 verrattuna. Myöskään tarkastuksia tekevien jäsenvaltioiden määrä ei ole lisääntynyt, ravintolisiä koskevia tarkastuksia lukuun ottamatta. 1. Oikeusperusta ja taustaa Ionisoivalla säteilyllä käsiteltyjä elintarvikkeita ja elintarvikkeiden ainesosia koskevan jäsenvaltioiden lainsäädännön lähentämisestä 22. helmikuuta 1999 annetun Euroopan parlamentin ja neuvoston direktiivin 1999/2/EY [1] 7 artiklan 3 kohdan mukaisesti jäsenvaltioiden on toimitettava vuosittain komissiolle [1] EYVL L 66, 13.3.1999, s. 16. säteilyttämislaitoksissa tehtyjen tarkastusten tulokset, erityisesti käsitellyt tuoteryhmät ja -määrät sekä käytetyt annokset sekä tuotteen kaupan pitämisen aikana tehtyjen tarkastusten tulokset sekä tiedot käsittelyn paljastamiseksi käytettävistä menetelmistä. Komission on julkaistava vuosiraporttien tulokset Euroopan unionin virallisessa lehdessä. Tämä raportti kattaa 1. tammikuuta 2002 ja 31. joulukuuta 2002 välisen ajanjakson. Euroopan komission terveys- ja kuluttaja-asioiden pääosaston www-sivuilta löytyy tietoja elintarvikkeiden säteilyttämiseen liittyvistä yleisistä näkökohdista, EU:n lainsäädännöstä, kansallisista luvista, hyväksytyistä säteilyttämislaitoksista jäsenvaltioissa ja kolmansissa maissa, toimivaltaisista viranomaisista sekä säteilytettyjen elintarvikkeiden paljastamisessa käytetyistä standardoiduista analyysimenetelmistä. [2] [2] http://europa.eu.int/comm/food/fs/sfp/ fi_index_en.html 1.1. Säteilyttämislaitokset Direktiivin 1999/2/EY 3 artiklan 2 kohdan mukaan elintarvikkeita voidaan säteilyttää vain hyväksytyissä säteilyttämislaitoksissa. Laitosten on hyväksynnän saamiseksi täytettävä FAO:n ja WHO:n yhteisen Codex Alimentarius -komission suosittelemat elintarvikkeiden säteilyttämislaitosten kansainvälisten menettelytapaohjeiden vaatimukset. Jäsenvaltioiden toimivaltaiset viranomaiset antavat hyväksynnän EU:n alueella sijaitseville laitoksille.2 Jäsenvaltioiden on ilmoitettava komissiolle hyväksymistään säteilyttämislaitoksista (7 artiklan 1 kohta). Komissio on julkaissut luettelon jäsenvaltioiden hyväksytyistä laitoksista. [3] [3] EUVL C 187, 7.8.2003, s. 13. 1.2. Säteilytetyt elintarvikkeet Kuivattujen mausteyrttien, mausteiden ja maustekasvien säteilyttäminen on sallittua EU:ssa (ionisoivalla säteilyllä käsiteltyjä elintarvikkeita ja elintarvikkeiden ainesosia koskevan yhteisön luettelon vahvistamisesta 22. helmikuuta 1999 annettu Euroopan parlamentin ja neuvoston direktiivi 1999/3/EY [4]). Lisäksi viisi jäsenvaltiota on direktiivin 1999/2/EY 4 artiklan 4 kohdan mukaisesti pitänyt tietyille elintarvikkeille annetut kansalliset luvat voimassa. Komissio on julkaissut luettelon kansallisista luvista. [5] [4] EYVL L 66, 13.3.1999, s. 6. [5] EUVL C 56, 11.3.2003, s. 5. Direktiivin 1999/2/EY 6 artiklan mukaan säteilytettyjen elintarvikkeiden tai koostetun elintarvikkeen säteilytettyjen ainesosien pakkausmerkinnöissä on oltava maininta "säteilytetty" tai "käsitelty ionisoivalla säteilyllä". Euroopan standardointikomitea (CEN) on komission antaman toimeksiannon perusteella standardoinut useita analyysimenetelmiä2 asianmukaisten pakkausmerkintöjen takaamiseksi tai sellaisten tuotteiden paljastamiseksi, joiden säteilyttämiseen ei ole myönnetty lupaa. 2. Säteilyttämislaitoksissa tehtyjen tarkastusten tulokset Jäsenvaltiot toimittivat seuraavat tiedot: 2.1. Belgia Belgian toimivaltaiset viranomaiset hyväksyivät 28. toukokuuta 2003 IBA Mediris S.A. -säteilyttämislaitoksen (sijaintipaikka Fleurus) direktiivin 1999/2/EY mukaisesti. Vuonna 2002 ei tehty tarkastusta. Seuraavassa taulukossa esitetään IBA Mediris S.A. -säteilyttämislaitoksessa vuonna 2002 säteilytettyjen elintarvikkeiden luokat ja määrät. Annoksista ei ole toimitettu mitään tietoja. Elintarvikkeet // Määrä (t) Mausteet ja maustekasvit // 570,1 Kuivatut vihannekset // 20,8 Juusto // 216,2 Kalat // 177,6 Grillatut sipulit // 8,5 Pakastetut vihannekset // 223,6 Pakastetut äyriäiset ja nilviäiset // 768,3 Pakastettu siipikarjan liha // 130,7 Pakastettu liha // 303,8 Pakastetut sammakonreidet // 2873,7 Yrttitee // 62,2 Proteiinit // 54,5 Kuivatut hedelmät // 65 Liha // 1,4 Siipikarja // 0,9 Muut pakasteet // 156,2 Munat // 122,5 Tärkkelys // 76,8 Muut tuotteet [6] // 773,9 [6] Tarkempia tietoja ei ole toimitettu. Papaiini // 6,3 Yhteensä // 6613 2.2. Saksa a) Gamma Service Produktbestrahlung GmbH, Radeberg Sachsenin osavaltion toimivaltaisen viranomaisen vuonna 2002 tekemä tarkastus vahvisti, että direktiivin 1999/2/EY vaatimuksia noudatetaan. Seuraavassa taulukossa esitetään Gamma Service -yhtiön säteilyttämien elintarvikkeiden luokat ja määrät sekä keskimääräiset absorboituneet annokset. >TAULUKON PAIKKA> b) Isotron Deutschland GmbH, Allershausen [7] [7] Yrityksen entinen nimi: Gammamaster Deutschland GmbH Baijerin osavaltion toimivaltainen viranomainen teki tarkastuksen 26. marraskuuta 2002. Seuraavassa taulukossa esitetään Isotron Deutschland GmbH -yrityksessä säteilytettyjen elintarvikkeiden luokat ja määrät: >TAULUKON PAIKKA> c) Beta-Gamma-Service GmbH&Co. KG, Bruchsal Laitoksessa ei säteilytetty elintarvikkeita vuonna 2002. 2.3. Tanska Tanskan eläinlääkintä- ja elintarvikehallinto (DVFA) hyväksyi vuonna 2002 LR Plast -säteilyttämislaitoksen kuivattujen mausteyrttien ja mausteiden säteilyttämistä varten direktiivin 1999/2/EY 7 artiklan 2 kohdan mukaisesti. Laitoksessa ei säteilytetty elintarvikkeita vuonna 2002. 2.4. Espanja Maata koskevia tietoja ei ole toimitettu. 2.5. Ranska Kaikki hyväksytyt säteilyttämislaitokset tarkastettiin vuonna 2002. Kaikki täyttivät direktiivissä 1999/2/EY säädetyt vaatimukset. Seuraavassa taulukossa esitetään Ranskassa vuonna 2002 säteilytettyjen elintarvikkeiden luokat ja määrät sekä keskimääräiset absorboituneet annokset. >TAULUKON PAIKKA> 2.6. Alankomaat Seuraavassa taulukossa esitetään kahdessa tuotantolaitoksessa 1. lokakuuta 2001 ja 30. syyskuuta 2002 välisenä aikana säteilytettyjen elintarvikkeiden luokat ja määrät. Annoksista ei ole annettu tietoja. Elintarvikkeet // Määrä (t) [8] [8] Määrät on ilmoitettu "kartonkeina", joiden keskimääräinen paino on 800 kg. Mausteet ja yrtit // 1705,6 Kuivatut vihannekset // 2402,4 Kuivatut hedelmät // 117,6 Siipikarjan liha (pakastettu) // 914,4 Katkaravut (pakastetut) // 136,8 Sammakonreidet // 373,6 Munanvalkuaiset (jäähdytetyt) // 625,61 Elintarvikkeet [9] // 838,4 [9] Kolmansiin maihin vietäviksi tarkoitetut tuotteet. Yhteensä // 7114,4 2.7. Yhdistynyt kuningaskunta Isotron-yhtiöllä on lupa säteilyttää tiettyjä mausteita ja yrttejä. Toimivaltaisen viranomaisen tekemä tarkastus vahvisti, että lupaa ja direktiivin 1999/2/EY vaatimuksia noudatetaan. Laitoksessa ei säteilytetty mitään elintarvikkeita vuonna. 2.8. Seuraavissa maissa ei ole hyväksyttyjä elintarvikkeiden säteilytykseen tarkoitettuja laitoksia: Itävalta, Suomi, Kreikka, Irlanti, Italia, Luxemburg, Portugali ja Ruotsi. 2.9. Tiivistelmä EU:n tilanteesta EU:ssa raportointikaudella säteilytettyjen elintarvikkeiden tarkat määrät eivät ole tiedossa puutteellisen raportoinnin takia. Käytettävissä olevien raporttien perusteella määräksi voidaan arvioida 20 000 tonnia. Osa määrästä on säteilytetty vientiä varten. Direktiivissä ei edellytetä erittelyä sisämarkkinoille ja vientiin tarkoitettujen määrien välillä. 3. Tuotteiden kaupan pitämisen aikana tehtyjen tarkastusten tulokset sekä käsittelyn paljastamiseksi käytettävät menetelmät Jäsenvaltiot toimittivat seuraavat tiedot: 3.1. Itävalta Tarkastus tehtiin 60 elintarvikenäytteelle, joista mitään ei ollut säteilytetty. >TAULUKON PAIKKA> 3.2. Belgia Belgiassa ei tehty tarkastuksia vuonna 2002. 3.3. Saksa Maassa tarkastettiin noin 3 350 elintarvikenäytettä, joista 26 (0,8 %) oli säteilytetty mutta asianmukainen merkintä puuttui. Tulokset ovat samankaltaiset kuin vuonna 2001. Suuri osuus ravintolisistä on säteilytetty (18 %), vaikka käsittelyä ei ole sallittu. >TAULUKON PAIKKA> 3.4. Tanska Tanskan eläinlääkintä- ja elintarvikehallinto ei tehnyt vuonna 2002 (kuten ei vuonna 2001) tarkastuksia valvoakseen erityisesti säteilytettyjä elintarvikkeita markkinointivaiheessa. Tähän on pääasiassa kaksi syytä. 1. Kaikki tanskalaiset elintarvikkeiden tuottajat, maahantuojat ja vähittäismyyjät ovat velvollisia harjoittamaan itsevalvontaa, jotta ne voivat dokumentoida viranomaisille noudattavansa voimassa olevaa lainsäädäntöä. Olennainen osa Tanskan eläinlääkintä- ja elintarvikehallinnon tarkastuksia on asiakirjojen valvonta, jolla varmistetaan, että kaikki elinkeinonharjoittajat voivat asiakirjoin osoittaa, että ne käyttävät tai myyvät säteilytettyjä kuivattuja mausteyrttejä tai mausteita sisältäviä tuotteita ainoastaan, jos ne on varustettu asianmukaisin pakkausmerkinnöin. 2. Tanskassa on valittu epäsuora toimintamalli sellaisten säteilytettyjen elintarvikkeiden seulomiseksi, joissa ei ole pakkausmerkintöjä tai joille ei ole myönnetty lupaa. Useiden erilaisten elintarvikkeiden mikrobiologista laatua seurataan jatkuvasti analyyttisesti. Tuloksia käytetään myös ensimmäisenä seulontavälineenä tarkistettaessa, onko kuivattuja mausteyrttejä ja mausteita säteilytetty. Jos näyte poikkeaa huomattavasti tausta-arvoista, se otetaan tarkempaan analyysiin, jotta voidaan määrittää, onko sitä säteilytetty. Menettelyllä ei 1. tammikuuta 2002 ja 31. joulukuuta 2002 välisenä aikana löydetty yhtään näytettä, jota olisi ehkä säteilytetty. 3.5. Espanja Espanjassa ei tehty tarkastuksia vuonna 2002. 3.6. Suomi Tarkastuksissa keskityttiin kala- ja äyriäistuotteisiin, yrttiteetuotteisiin ja mausteisiin. Otetuista 122 näytteestä 3 oli säteilytettyjä eikä niissä ollut asianmukaista merkintää. Ne vedettiin markkinoilta ja ilmoitettiin RASFF-hälytysjärjestelmään. Kokonaistulos oli samanlainen kuin vuoden 2001 tulos. >TAULUKON PAIKKA> 3.7. Ranska Ranska on hyväksynyt yksityisen laboratorion tekemään kohdennettuja tarkastuksia, joilla tutkitaan, onko elintarvikkeita säteilytetty ja/tai onko niissä oikeat pakkausmerkinnät. Neljä näytettä tarkastettiin EN 1788 -menetelmällä: Intiasta ja Egyptistä peräisin oleva sipulijauhe, Itä-Euroopasta peräisin oleva sienierä ja Kiinasta peräisin oleva valkosipulijauhe. Säteilytyksestä ei havaittu merkkejä. Tarkastuksissa kuitenkin havaittiin, että jotkin säteilyttämistä käyttävät yritykset Ranskassa eivät noudata elintarvikkeita ja elintarvikkeiden ainesosia koskevia pakkausmerkintävaatimuksia. Ranskan toimivaltaiset viranomaiset muistuttivat yrityksille näistä vaatimuksista. Kyse oli kuivatuista sienistä (75 %:ssä ei ollut merkintöjä) ja arabikumista. 3.8. Kreikka Kreikassa ei tehty vuonna 2002 tarkastuksia vuoden 2001 tarkastustulosten perusteella: yhtään 99 tarkastetusta näytteestä ei ollut säteilytetty. Vuoden 2002 prioriteeteiksi on asetettu muuntyyppiset tarkastukset, jotka koskevat elintarvikkeiden turvallisuutta. Vuodeksi 2003 on suunniteltu säteilytettyjä elintarvikkeita koskevia pistokokeita maahantuontipaikoissa. 3.9. Italia Maa ei ole toimittanut tietoja. 3.10. Irlanti Tarkastuksissa keskityttiin yrtteihin, mausteisiin ja yrttilisiin. Otetuista 356 näytteestä 46 oli säteilytetty eikä niissä ollut asianmukaisia pakkausmerkintöjä. Noin 13 prosenttia testatuista näytteistä (40 % testatuista yrttilisistä) oli säteilytetty eikä niissä ollut asianmukaisia pakkausmerkintöjä. >TAULUKON PAIKKA> 3.11. Luxemburg Luxemburgissa ei tehty tarkastuksia vuonna 2002. 3.12. Alankomaat Vuonna 2002 otettiin 888 näytettä suunnitellun ohjelman mukaisesti. Eri tuotteiden analysointitulokset ja käytetyt menetelmät esitetään taulukossa. Yhtään säteilytetyistä näytteistä ei ollut merkitty asianmukaisesti. Sammakonreisien sekä yrttien ja mausteiden tuottajille lähetettiin tuloksena virallinen raportti vaatimusten rikkomisesta. Ravintolisistä otettiin näytteitä ja ne tutkittiin seurantaohjelman puitteissa, minkä vuoksi niistä ei tehty virallista raporttia. >TAULUKON PAIKKA> 3.13. Portugali Portugalissa ei tehty tarkastuksia vuonna 2002. Ensimmäiset tarkastukset on tehty vuonna 2003. 3.14. Ruotsi Vuonna 2002 otettiin viisi näytettä kaupoissa, joissa myydään lihaa; näytteet otettiin pääasiassa kanasta. Ne analysoitiin EN 1784 -menetelmällä. Mitään niistä ei ollut säteilytetty. 3.15. Yhdistynyt kuningaskunta Yrttien, mausteiden ja maustekasvien lisäksi tarkastuksia tehtiin sienille, katkaravuille, ravintolisille ja mansikoille. Otetuista 237 näytteestä 7 havaittiin säteilytetyiksi eikä niissä ollut asianmukaista pakkausmerkintää. Lisäksi 21 näytteen tulos oli "intermediate" käytettäessä CEN-menetelmää EN13751, eikä tulos ole varma, koska lisäanalyysiä ei tehty. Ravintolisiä koskevat tulokset ovat samanlaiset kuin vuonna 2001, jolloin suuri osa havaittiin säteilytetyksi. >TAULUKON PAIKKA> 3.16. Tiivistelmä EU:n tilanteesta Seuraavassa taulukossa esitetään koko EU:ssa analysoidut näytteet ja saadut tulokset: >TAULUKON PAIKKA> 4. Päätelmät 4.1. Säteilyttämislaitoksissa tehtyjen tarkastusten tulokset Jäsenvaltioiden edellytetään direktiivin 1999/2/EY mukaan ilmoittavan komissiolle säteilyttämislaitoksissa tehtyjen tarkastusten tuloksista, säteilytettyjen elintarvikkeiden luokista ja määristä sekä käytetyistä keskimääräisistä annoksista. Vuonna 2002 seitsemässä jäsenvaltiossa toimi hyväksyttyjä säteilyttämislaitoksia, mutta jotkin jäsenvaltiot eivät toimittaneet kaikkia vaadittuja tietoja käsiteltyjen tuoteryhmien ja -määrien sekä käytettyjen annosten osalta. EU:ssa vuonna 2002 säteilytettyjen elintarvikkeiden tarkat määrät eivät ole tiedossa puutteellisen raportoinnin takia. Käytettävissä olevien raporttien perusteella määräksi voidaan arvioida 20 000 tonnia. Osa määrästä on säteilytetty vientiä varten. Direktiivissä ei edellytetä erittelyä sisämarkkinoille ja vientiin tarkoitettujen määrien välillä. 4.2. Tuotteiden kaupan pitämisen aikana tehtyjen tarkastusten tulokset Jäsenvaltioiden edellytetään direktiivin 1999/2/EY mukaan ilmoittavan tuotteiden kaupan pitämisen aikana tehtyjen tarkastusten tulokset sekä säteilytettyjen elintarvikkeiden paljastamiseksi käytetyt analyysit. Vuoden 2001 tavoin kahdeksan jäsenvaltiota toimitti pyydetyt tiedot, mutta seitsemän ei tehnyt analyyseja raportointikauden aikana. Komissio pyytää kaikkia jäsenvaltioita tekemään tarkastukset vastaisuudessa, jotta varmistetaan direktiivin säännösten noudattaminen kaikkialla EU:ssa. Komissio ilmoittaa asiasta virallisesti kirjeitse jäsenvaltioille. Vuoden 2002 tilanne on samanlainen kuin vuoden 2001. Analysoitujen näytteiden määrät vaihtelevat nytkin suuresti jäsenvaltioiden välillä. Markkinoilta löytyi vain muutamia tuotteita, joita oli säteilytetty ilman, että tätä oli mainittu pakkausmerkinnöissä. Nämä tuotteet ovat enimmäkseen ravintolisiä, yrttejä ja mausteita tai yrttejä ja mausteita sisältäviä koostettuja elintarvikkeita. Tarkastuksissa löytyi myös joitakin näytteitä säteilytetyistä muttei merkityistä sammakonreisistä, vesiviljelyeläintuotteista, sienistä, tuoreista hedelmistä, teestä, kahvista, kastikkeita ja samankaltaisista tuotteista. Vuonna 2001 Yhdistyneessä kuningaskunnassa viranomaiset havaitsivat, että 42 prosenttia tietyistä markkinoilla olevista ravintolisistä on säteilytettyjä. Koska useimpien näiden tuotteiden käsittely ionisoivalla säteilyllä on EU:ssa kiellettyä, muita jäsenvaltioita on pyydetty tarkastamaan tämä sektori, jotta varmistettaisiin direktiivin vaatimusten noudattaminen. Vuonna 2002 neljä jäsenvaltiota (Yhdistynyt kuningaskunta, Irlanti, Saksa ja Alankomaat) teki tarkastuksia ravintolisille ja havaitsi, että edelleen 29,4 prosenttia tarkastetuista tuotteista oli säteilytetty. Komissio odottaa, että näiden tuotteiden tarkastuksia lisätään kaikissa jäsenvaltioissa ja että säteilytetyt tuotteet vedetään pois EU:n markkinoilta. Jäsenvaltioita kehotetaan myös muistuttamaan elintarvikealalle elintarvikkeiden säteilyttämistä koskevista EU:n vaatimuksista. Tarkastuksia tehtiin yhteensä noin 5 000 elintarvikenäytteelle, joista noin 2,7 prosenttia (mukaan lukien säteilytetyt ravintolisät Yhdistyneessä kuningaskunnassa, Irlannissa, Saksassa ja Alankomaissa) oli säteilytetty mutta joita ei ollut merkitty ja joista joitakin ei ole hyväksytty säteilyttämistä varten. Tämä on lähes kaksinkertainen verrattuna vuoden 2001 löytöihin, joita oli 1,4 prosenttia. Ellei ravintolisiä oteta huomioon, noin 1,4 prosenttia näytteistä havaittiin säteilytetyiksi, mikä myös on enemmän kuin vuonna 2001 (0,6 %). Molemmissa tapauksissa tämä saattaa johtua siitä, että näytteenotto oli kohdennetumpaa. 4.3. Tarkastustulosten toimittamisen määräaika vuoden 2003 raporttia varten Vuonna 2003 direktiivin 1999/2/EY 7 artiklan 3 kohdan mukaisesti tehtyjen tarkastusten tulokset on toimitettava komissiolle 30. huhtikuuta 2004 mennessä.